《武林感旧又二首》
元代·方回

吴侬青盖已云何，郎罢犹能欸乃歌。
湖上船稀西子老，城中马响北人多。
珍烹富户金千埒，负贩贫民雨一蓑。
倏忽虚盈三十载，世间春夏几南柯。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。